**DEPĂŞIREA**

**Depăşirea** este manevra prin care un vehicul trece înaintea altui vehicul sau pe lângă un obstacol aflat pe acelaşi sens de circulaţie, prin schimbarea direcţiei de mers şi ieşirea de pe banda sau şirul de circulaţie pe care s-a aflat iniţial. Fazele depăşirii:

- pregătirea pentru depăşire (asigurare şi semnalizare)

- dublarea

- revenirea pe bandă.

Depăşirea vehiculelor se face, de regulă, pe partea stângă, cu două excepţii:

- în cazul tramvaielor

- în cazul vehiculelor ai căror conducători au semnalizat şi s-au încadrat din timp în intenţia de a-şi schimba direcţia de mers spre stânga (dacă rămâne spaţiu suficient).

Depăşirea tramvaielor în mers se face, de regulă, pe partea dreaptă, cu două excepţii:

- când între şina din dreaptă şi bordură nu există spaţiu suficient;

- pe drumurile cu sens unic.

Depăşirea tramvaielor aflate în staţii este posibilă numai dacă staţia este prevăzută cu loc de refugiu pentru pietoni. În caz contrar, se va opri în spatele ultimului vagon şi nu se va pleca de pe loc decât în momentul când uşile tramvaiului s-au închis.

**Obligatii la depăşire (ale celui care depăşeşte):**

- asigurare;

- semnalizare (cu **50 m** înainte în localităţi şi **100 m** în afara localităţilor);

- păstrarea unei distanţe laterale corespunzătoare;

- revenirea pe partea dreaptă, fără a-1 stânjeni pe cel depăşit.

**Obligatiile celui depăşit:**

- să nu măreasca viteza de deplasare;

- să circule cât mai pe dreapta;

- să oprească în cazul în care este depăşit de un autovehicul cu regim de circulaţie prioritară aflat în misiune care are ROŞU + SIRENĂ.

**Situaţii în care DEPĂŞIREA este INTERZISĂ:**

- în zona de acţiune a indicatorului DEPĂŞIREA INTERZISĂ;

- pe trecerea pentru pietoni semnalizată cu indicatoare şi marcaje;

- în curbe şi în orice alte locuri unde vizibilitatea este redusă sub 50 m;

- pe trecerea la nivel cu calea ferată curentă, la mai puţin de 50 m înainte de aceasta (important: după trecerea la nivel cu calea ferată se poate depăşi - depăşirea este singura manevră permisă);

- în apropierea vârfurilor de rampă, când vizibilitatea este redusă sub 50 m (şi nici în vârf de pantă, deoarece nu ne putem asigura);

- pe poduri, sub poduri, pe pasaje denivelate şi în tuneluri. Prin exceptie, pot fi depăşite în aceste locuri: mopedele, bicicletele, motocicletele fară ataş şi căruţele, dacă vizibilitatea asupra drumului este asigurată pe o distanţă mai mare de 20 m,iar lăţimea drumului este de cel puţin 7 m.

- în intersecţii cu circulaţie nedirijată (se poate depăşi în intersecţiile cu circulaţie dirijată);

- în dreptul staţiei pentru tramvai atunci când acesta este oprit, iar staţia nu este prevăzută cu loc de refugiu pentru pietoni;

- când pentru efectuarea manevrei se încalcă marcajul continuu, simplu sau dublu, ce desparte sensurile de mers, iar autovehiculul circulă chiar şi parţial pe sens opus sau se încalcă marcajul ce delimitează spaţiul de interzicere;

- când din sens opus se apropie un alt vehicul, iar conducătorul acestuia este obligat să efectueze manevre de evitare a coliziunii;

- pe sectorul de drum unde s-a format o coloană de vehicule în aşteptare, dacă prin aceasta se intră pe sensul opus de circulaţie;

- se interzice depăşirea coloanei oficiale.

**Depăşirea este singura manevră care se execută în viteză şi este singura manevră care implică obligaţii din partea ambilor participanţi! ! ! ! !**